Cuneiform Tablet CCT 1 1a (BM 113275)
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
KIŠIB ku-ku-zi DUMU ṣé-eḫ-ri-ì-lí KIŠIB LUGAL-sú-en₆ DUMU ma-ni-a KIŠIB na-áb-sú-en₆ DUMU šu-be-lim 27 ma-na KÙ.BABBAR ṣa-ru-pá-am i-ṣé-er na-áb-sú-en₆ a-šur-ma-lik i-šu iš-tù ḫa-muš-tim ša i-dí-a-bi₄-im ITU.1.KAM ku-zal-lu li-mu-um i-na-a a-na 10 ḫa-am-ša-tim i-ša-qal šu-ma lá iš-qúl 1.5 GÍN.TA a-na 1 ma-na-im ṣí-ib-tám i ITU.KAM ù-ṣa-áb KÙ.BABBAR ú lu-qú-tum a-šu-mì a-šur-ma-lik GÁN-lam e-tí-iq DAM.GÀR ú-lá i-qí-áp KIŠIB na-zi DUMU a-mu-ru-ba-ni KIŠIB lá-qé-ep DUMU PÚZUR-sa-du-e KIŠIB LUGAL-sú-en₆ DUMU ma-ni-a 0.83333 ma-na KÙ.BABBAR ṣa-ru-pá-am i-ṣé-er LUGAL-sú-en₆ DUMU ma-ni-a DAM.GÀR i-šu iš-tù ḫa-muš-tim ša i-dí-a-bi₄-im a-na 4 ḫa-am-ša-tim i-ša-qal šu-ma lá iš-qúl 1.5 GÍN.TA a-na 1 ma-na-im i ITU.1.KAM ṣí-ib-tám ú-ṣa-áb KIŠIB pì-lá-aḫ-a-šur DUMU a-šur-na-da KIŠIB a-šur-ták-lá-ku DUMU e-na-ni-a KIŠIB šu-a-šur DUMU i-na-aḫ-DINGIR 1 ma-na KÙ.BABBAR ṣa-ru-pá-am i-ṣé-er šu-a-šur DAM.GÀR i-šu iš-tù ḫa-muš-tim ša i-dí-a-bi₄-im ITU.1.KAM kán-mar-ta li-mu-um en-na-sú-en₆ DUMU IḪ.ME 22 ḫa-am-ša-tim i-ša-qal šu-ma lá iš-qúl 1.5 GÍN.TA a-na 1 ma-na-im i ITU.1.KAM ṣí-ib-tám ú-ṣa-áb wa-bi-il₅ ṭup-pí-im šu-ut DAM.GÀR me-eḫ-ru-um ša ṭup-pé-e ḫa-ru-mu-tim GÁN-lam e-tí-qú